open-index/open-wikipedia-markdown huggingface dataset:
Ένωσις Νέων Παραλιμνίου (πετοσφαίριση)

Η **Ένωσις Νέων Παραλιμνίου** είναι μια κυπριακή πετοσφαιρική ομάδα ανδρών με έδρα το Παραλίμνι. Αποτελεί τμήμα του αθλητικού σωματείου Ένωσις Νέων Παραλιμνίου.

## Ιστορία
Η Ένωση Νέων Παραλιμνίου αποτελεί ένα από τα ιδρυτικά μέλη της Κυπριακής Ομοσπονδίας Πετοσφαίρισης το 1978. Συμμετείχε στο πρωτάθλημα Α΄ κατηγορίας ανδρών για μερικά χρόνια, με την καλύτερη θέση που κατέλαβε να είναι η δεύτερη την περίοδο 1996-97. Έχει κατακτήσει τρία πρωταθλήματα Β΄ κατηγορίας (2001-02, 2004-05, 2013-14) και τρία κύπελλα Β΄ κατηγορίας (2004-05, 2012-13, 2018-19). Έδρα της ομάδας είναι η Κλειστή Αίθουσα Αθλοπαιδιών του Δήμου Παραλιμνίου.

Οι πίνακες που ακολουθούν παρουσιάζουν την πορεία της ΕΝΠ στις διοργανώσεις της ΚΟΠΕ (για όσες περιόδους εντοπίστηκαν στοιχεία).

### Δεκαετία 1990-1999

### Δεκαετία 2000-2009




### Δεκαετία 2010-2019
Την περίοδο 2009-10 η ΕΝΠ τερμάτισε στην τελευταία θέση και υποβιβάστηκε στη Β΄ κατηγορία. Παρέμεινε στην κατηγορία αυτή για τέσσερις συνεχόμενες περιόδους, έως την περίοδο 2013-14 που κατέκτησε το πρωτάθλημα και επέστρεψε στην Α΄ κατηγορία. Την περίοδο 2014-15 τερμάτισε στην τελευταία θέση του πρωταθλήματος Α΄ κατηγορίας και υποβιβάστηκε στη Β΄ κατηγορία. Την περίοδο 2012-13 κατέκτησε το κύπελλο Β΄ κατηγορίας κερδίζοντας στον τελικό τον ΑΠΟΕΛ.




### Δεκαετία 2020-

## Ευρωπαϊκά παιχνίδια

## Τίτλοι-Διακρίσεις
;Άνδρες:
* Β΄ Κατηγορία:
** Πρωταθλήτρια (5): 2002, 2005, 2014, 2016, 2019
* Κύπελλο Β΄ Κατηγορίας:
** Κυπελλούχος (3): 2005, 2013, 2019

;Υποδομής
* Πρωταθλήτρια εφήβων (2): 1997, 2014
* Πρωταθλήτρια παγκορασίδων (1): 1990

## Παραπομπές


## Πηγές
* Κυπριακή Ομοσπονδία Πετοσφαίρισης

Κατηγορία:Πετοσφαιρικές ομάδες Κύπρου
Κατηγορία:Ένωσις Νέων Παραλιμνίου
Ευρωπαϊκό Πρωτάθλημα Καλαθοσφαίρισης Ανδρών Κ-20 2016

Το **Ευρωπαϊκό Πρωτάθλημα Καλαθοσφαίρισης Ανδρών Κ-20 2016** είναι η 19η ευρωπαϊκή διοργάνωση για παίκτες κάτω των 20 ετών. Οι αγώνες έγιναν στην πόλη Ελσίνκι της Φινλανδίας.

## Ομάδες

* (διοργανώτρια)
* (Περσινή πρωταθλήτρια)
* 
* 
* 
* 
* 
* 
* 
* 

* 
* 
* 
* 
* (ανέβηκε από την 2η κατηγορία)
* (ανέβηκε από την 2η κατηγορία)
|}

## Πρώτος Γύρος

### Όμιλος Α'

### Όμιλος Β'

### Όμιλος Γ'

### Όμιλος Δ'

## Φάση νοκ-άουτ

### Φάση των 16

## Θέσεις 9-16

### Θέσεις 9-16

### Θέσεις 13-16

### 15η Θέση

### 13η Θέση

### Θέσεις 9-12

### 11η Θέση

### 9η Θέση

## Προημιτελικά

## Θέσεις 5-8

### Θέσεις 5-8

### 7η Θέση

### 5η Θέση

## Ημιτελικοί

## Μικρός Τελικός

## Τελικός

## Τελική Κατάταξη

Κατηγορία:Καλαθοσφαίριση στην Ευρώπη
Γιώργος Λεπενιώτης (καλαθοσφαιριστής)

:*Για προσωπικότητες με ίδιο επίθετο, δείτε: [[Λεπενιώτης (αποσαφήνιση)|Λεπενιώτης]]*

Ο **Γιώργος Λεπενιώτης**, γεννημένος το 1979, είναι Έλληνας καλαθοσφαιριστής με ύψος 1,87μ. αγωνιζόμενος στη θέση του φόργουορντ. Έχει αγωνιστεί μόνο σε ομάδες που εδρεύουν στην περιοχή της Θεσσαλίας. Έχει παίξει μπάσκετ σε όλες τις εθνικές κατηγορίες, από την Α1 μέχρι τη Γ' Εθνική.

## Επαγγελματική καριέρα
Αγωνίστηκε διαδοχικά στις ομάδες: Δαναός Τρικάλων (1998-99), Τρίκαλα 2000 (1999-00), Ολύμπια Λάρισας (2000-05), Τρίκαλα 2000 (2005-08), Αίολος Τρικάλων (2008-13) (ως Τρίκαλα BC (2012-13)), Φοίνικας Λάρισας (2013-15), Γ.Σ. Λάρισας 1928 (ως Γυμναστικός Σύλλογος Λαρισαίων 1928-Φοίνιξ) (2015-16), Γ.Σ. Φαρσάλων (2016-17), Α.Ο. Καλαμπάκας (2017).

Τον Ιούλιο 2016 υπέγραψε συμβόλαιο συνεργασίας με την ομάδα του Γ.Σ. Φαρσάλων, με την οποία αγωνίστηκε στη Γ' Εθνική. Τον Αύγουστο 2017 υπέγραψε συμβόλαιο με τον Α.Ο. Καλαμπάκας, ομάδα της Α1 Ε.Σ.Κ.Α.Θ. Από τον Α.Ο. Καλαμπάκας αποχώρησε τον Οκτώβριο 2017, ύστερα από επιθυμία του, και ακολούθως υπέγραψε συμβόλαιο συνεργασίας με τον Α.Σ. Καρδίτσας, ομάδα της Α2 Εθνικής, όπου αγωνίστηκε μία χρονιά προτού επιστρέψει στην ομάδα του Γ.Σ. Φαρσάλων.

Τον Αύγουστο του 2019 υπέγραψε συμβόλαιο συνεργασίας με την ομάδα του Α.Ο. Τρικάλων με την οποία θα αγωνίζεται στο τοπικό πρωτάθλημα της Α1 ΕΣΚΑΘ.

## Παραπομπές


## Εξωτερικοί σύνδεσμοι
* Giorgos Lepeniotis profil. fiba.com
* Έκλεισε Κούργια, κοντά σε Λεπενιώτη ο Γ.Σ. Φαρσάλων! . karditsasportiva.gr. 14/07/2016. Ανακτήθηκε: 25/07/2016.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Α.Σ. Καρδίτσας
Κατηγορία:Καλαθοσφαιριστές Γ.Σ. Λάρισας
Κατηγορία:Καλαθοσφαιριστές Γ.Σ. Φαρσάλων
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Φοίνικα Λάρισας
Λεπενιώτης (αποσαφήνιση)

Με το επίθετο **Λεπενιώτης** μπορεί να αναφέρονται:

* Ο Αντώνης Λεπενιώτης, σκηνοθέτης, σεναριογράφος και ηθοποιός που δραστηριοποιήθηκε κυρίως στην Αυστρία.
* Ο Γιώργος Λεπενιώτης, καλαθοσφαιριστής.
* Ο Ηλίας Λεπενιώτης, τραγουδιστής του ρεμπέτικου, οργανοπαίκτης μπουζουκιού.
* Ο Κώστας Λεπενιώτης, κλεφταρματωλός σαρακατσάνικης καταγωγής που έδρασε στα προεπαναστατικά χρόνια.
* Η Μαρία Λεπενιώτη, δικαστικός που προέδρευσε στη δίκη της Χρυσής Αυγής.
* Ο Νίκος Λεπενιώτης, ηθοποιός στα μισά του 20ού αιώνα και ανεψιός του ηθοποιού Τηλέμαχου Λεπενιώτη.
* Ο Σπυρίδων Λεπενιώτης, συνθέτης του πρώτου μισού του 20ού αιώνα.
* Ο Τηλέμαχος Λεπενιώτης, κωμικός ηθοποιός του θεάτρου του πρώτου μισού του 20ού αιώνα.
Πτελέα Οινηίδας

*Δεν θα πρέπει να συγχέεται με τον μεταγενέστερο, από το 1999 έως το 2010, [[Δήμος Πτελεού|Δήμο Πτελεού]], του [[Νομός Μαγνησίας|νομού Μαγνησίας]], με έδρα τη [[Πτελεός Μαγνησίας|Πτελεό]].*
 
Η  **Πτελέα** (), (ο δήμος: Πτελέας, Δήμος Πτελεασίων) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας).

## Ονομασία
Ο δήμος πήρε το όνομά του, κατά πάσα πιθανότητα, από τον μυθικό, επώνυμο ήρωα Πτελεό, τον εραστή της Προκρίδας, η οποία ήταν επίσης προστάτιδα του δήμου. Σε άλλη παραλλαγή του μύθου, η Πρόκρις, μετά την ανακάλυψη της απιστίας της, από το σύζυγό της Κέφαλο (γενάρχη του αττικού γένους των Κεφαλιδών) κατέφυγε στην Κρήτη, στο βασιλιά Μίνωα. Το όνομα, πιθανώς να απορρέει επίσης και από το δέντρο *πτελέα*, στη δημοτική φτελιά, όπως και σε άλλες παρεμφερείς περιπτώσεις (δείτε: Άλλες χρήσεις).

## Τοποθεσία της αρχαίας Πτελέας
Ο δήμος της Πτελέας, ήταν μικρός δήμος, του άστεως. Η ακριβής θέση του δήμου δεν είναι γνωστή, αλλά μάλλον βρισκόταν στην κοιλάδα του ποταμού Κηφισού, δυτικά της Αθήνας και βόρεια της Ιεράς Οδού, κοντά στο σημερινό Αιγάλεω  ή κοντά στον Ασπρόπυργο (πρώην Καλύβια Χασιώτικα), ή και στην περιοχή του θριασίου πεδίου, κοντά στην Ελευσίνα, χωρίς να έχει ταυτιστεί επακριβώς με κάποια σημερινή περιοχή.

Ο ερευνητής του 19ου αιώνα Διονύσιος Σουρμελής, τοποθετούσε τον δήμο στην *Πλατάναν*.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Οινηίδας φυλής, συμμετείχε με 1 βουλευτή κατά την πρώτη περίοδο (508 – 307/306 π.Χ.), στην αρχαία Βουλή των 500. Τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.), συμμετείχε επίσης με 1 βουλευτή στη Βουλή των 600. Κατά την τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι της Πτελέας
Ο δημότης της αρχαίας Πτελέας ονομαζόταν Πτελεάσιος.

## Δείτε επίσης
* Αρχαία Αθήνα
* Οινηίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG  Πτελ Attica (IG I-III).

**Δευτερογενείς πηγές**
* Ptelea, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”, (49, 70, 112 Nr. 124, Tab. 6.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 133.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
* 
* 
* Ptelea, Lexicon of Greek Personal Names (LGPN).
* Ptelea, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Τυρμείδες

Οι  **Τυρμείδες** ή *Τυρμίδες* (), (ο δήμος: Τυρμειδών ή Δήμος Τυρμιδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Τυρμείδες ή Τυρμίδες) ονομάζονταν και οι δημότες του δήμου αυτού.

## Τοποθεσία των αρχαίων Τυρμειδών
Ο δήμος των Τυρμειδών, ήταν μικρός δήμος, του άστεως ή των μεσογείων. Η ακριβής θέση του δήμου είναι άγνωστη, αλλά μάλλον βρισκόταν στην κοιλάδα του ποταμού Κηφισού, δυτικά της Αθήνας, κοντά στην Ιερά Οδό, πιθανώς νοτιοανατολικά του σημερινού Κορυδαλλού.

Ο ερευνητής του 19ου αιώνα Διονύσιος Σουρμελής, τοποθετούσε τον δήμο στην τοποθεσία *Τριμόρφι*.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 1 βουλευτή (πιθανόν και με 2) στην αρχαία Βουλή των 500, κατά την πρώτη περίοδο (508 – 307/306 π.Χ.). Μεταξύ 360/359 και 335/334 δεν απέστειλε βουλευτή. Κατά τη δεύτερη περίοδο (307/306 – 224/223 π.Χ.) συμμετείχε με 1 βουλευτή στη Βουλή των 600 και επίσης με 1 βουλευτή την τρίτη περίοδο (224/223 – 201/200 π.Χ.). Την τέταρτη περίοδο (201/200 π.Χ. – 126/127) ο δήμος εντάχθηκε στην Ατταλίδα φυλή, καθώς και την πέμπτη περίοδο (126/127 – 3ος αιώνας), με άγνωστο αριθμό βουλευτών–αντιπροσώπων.

Πιθανολογείται επίσης, ότι ο δήμος ίσως να μοιραζόταν εναλλάξ ένα κοινό βουλευτή με το δήμο της Επικηφισίας ή το δήμο των Ιπποτομαδών.

## Οι κάτοικοι των Τυρμειδών
Ο δημότης των αρχαίων Τυρμειδών ονομαζόταν Τυρμείδης ή Τυρμίδης.

## Δείτε επίσης
* Αρχαία Αθήνα
* Οινηίδα φυλή
* Ατταλίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Αρποκρατίων, «Λεξικόν των δέκα ρητόρων», Τυρμεῖδαι
* Ελληνικές επιγραφές - IG Τυρμ Attica (IG I-III).

**Δευτερογενείς πηγές**
* Tyrmeidae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”, (9, 19, 49, 70, 78, 112 no. 141 tab. 6, 14.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 15, 134, 143 f., 149.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
*  
* 
* Tyrmeidai, Lexicon of Greek Personal Names (LGPN).
* Tyrmeidai, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Immortal (EP)

Το ***Immortal*** είναι ένα EP του νορβηγικού black metal συγκροτήματος Immortal. Το συγκρότημα είχε κυκλοφορήσει αρκετά demo, ωστόσο αυτή θεωρείται η πρώτη τους επίσημη κυκλοφορία.

## Κομμάτια

#**Diabolical Fullmoon Mysticism** (Olve Eikemo, Harald Nævdal)
#**Unholy Forces of Evil** (Eikemo, Nævdal)
#**The Cold Wings Of Funeral Frost** (Eikemo, Nævdal)

## Προσωπικό

* Abbath Doom Occulta - μπάσο, φωνητικά
* Demonaz Doom Occulta - κιθάρα
* Armagedda - ντραμς

## Πηγές
https://it.wikipedia.org/wiki/Immortal_(Immortal)
https://en.wikipedia.org/wiki/Immortal_(band)#Early_days_.281991.E2.80.931996.29

Κατηγορία:Δισκογραφία των Immortal
Κατηγορία:Άλμπουμ του 1991
Γιώργος Κουτρουμπής

Ο ** Γιώργος Κουτρουμπής** (γενν. 2 Οκτωβρίου 1991, Αθήνα) είναι Έλληνας ποδοσφαιριστής, ο οποίος αγωνίζεται ως αμυντικός ή αμυντικός μέσος.

## Σταδιοδρομία σε συλλόγους
Ξεκίνησε από την Καλλιθέα και το 2012 εντάχθηκε στην ΑΕΚ, όπου παρέμεινε για έναν χρόνο.

### Παναθηναϊκός
Στις 26 Ιουνίου 2013, συμμετείχε στην πρώτη προπόνηση του Παναθηναϊκού για την αγωνιστική περίοδο 2013-14. Στις 2 Ιουλίου 2013, κατέθεσε προσφυγή κατά της ΑΕΚ και την ίδια ημέρα ταξίδεψε στην Ολλανδία, προκειμένου να λάβει μέρος στην καλοκαιρινή προετοιμασία του Παναθηναϊκού. Στις 17 Ιουλίου 2013, ανακοινώθηκε επίσημα ότι ο Κουτρουμπής είχε υπογράψει συμβόλαιο τεσσάρων χρόνων με τον Παναθηναϊκό. Με τον Παναθηναϊκό κατέκτησε το Κύπελλο Ελλάδας το 2014. Το Δεκέμβρη του 2017, έλυσε την συνεργασία του με τους πράσινους μετά από 4,5 χρόνια.

### Σταντάρ Λιέγης
Στις 31 Ιανουαρίου 2018, ανακοινώθηκε από την Σταντάρ Λιέγης.

### Κονκόρντια Κιάζνα
Στις 12 Φεβρουαρίου 2019, υπέγραψε συμβόλαιο 6 μηνών με την ρουμανική Κονκόρντια Κιάζνα.

### ΟΦΗ
Στις 30 Αυγούστου 2019, υπέγραψε διετές συμβόλαιο με τον ΟΦΗ.

## Διεθνής σταδιοδρομία
Το Νοέμβριο του 2016, κλήθηκε για πρώτη φορά στην Εθνική Ελλάδας από τον Μίχαελ Σκίμπε, για τον αγώνα εναντίον της Βοσνίας και Ερζεγοβίνης (προκριματικά Μουντιάλ 2018), χωρίς να αγωνιστεί.

## Τίτλοι
; Παναθηναϊκός
* Κύπελλο Ελλάδας: 2014

; Σταντάρ Λιέγης
* Κύπελλο Βελγίου: 2018.

## Παραπομπές


## Εξωτερικοί σύνδεσμοι
* Γιώργος Κουτρουμπής στο soccerway
* Προφίλ στο transfermarkt.com
* Προφίλ στο Scoresway
* Προφίλ στο Onsports.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Προ Λιγκ Βελγίου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΚΣ Κονκόρντια Κιάζνα
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΟΦΗ
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Ρουμανία
Νικόλαος Κοντολέων

Ο **Νικόλαος Κοντολέων** (1910-1975) ήταν Έλληνας αρχαιολόγος και καθηγητής πανεπιστημίου.

## Βίος
Ο Νικόλαος Κοντολέων γεννήθηκε το 1910 στη Χίο. Χάρη στο κληροδότημα του Σταμάτη Πρωΐου σπούδασε φιλολογία στο Πανεπιστήμιο Αθηνών. Το 1932 έγινε αριστοβάθμιος πτυχιούχος και το 1933 εισήχθη κατοπιν εξετάσεων στην αρχαιολογική υπηρεσία. Μέχρι το 1938 υπηρέτησε στις Κυκλάδες και τότε έλαβε υποτροφία από το Γερμανικό κράτος και σπούδασε στην Κολωνία και στο Μόναχο. Ως επιμελητής και έφορος αρχαιοτήτων στις Κυκλάδες και στο Ανατολικό Αιγαίο, συνέβαλε στην οργάνωση αρχαιολογικών μουσείων, όπως στην Τήνο και τη Νάξο.

Το 1953 εξελέγη τακτικός εταίρος του Γερμανικού Αρχαιολογικού Ινστιτούτου, το 1956 τακτικός καθηγητής της Έδρας Αρχαιολογίας Β και δύο φορές κοσμήτορας (1964-1965 και 1974-1975). Το 1967 αναγορεύθηκε επίτιμος διδάκτορας της Φιλοσοφικής Σχολής του Μονπελιέ.

## Πηγές
* Γεώργιος Κορρές, «Νεκρολογίαι: Νικόλαος Κοντολέων (1910-1975», *Αθηνά*, τόμ. 75 (1974-1975), σσ. 391-396

## Εξωτερικοί σύνδεσμοι
*Νικόλαος Κοντολέων στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες αρχαιολόγοι
Ντάβιντ Στορλ

Ο **Ντάβιντ Στορλ** (γερμανικά: *David Storl*), γεννημένος στις 27 Ιουλίου 1990, είναι Γερμανός αθλητής της σφαιροβολίας. 

Ήταν τρεις φορές πρωταθλητής Ευρώπης και δύο φορές παγκόσμιος πρωταθλητής στον ανοιχτό στίβο και μια φορά πρωταθλητής Ευρώπης στον κλειστό στίβο. Επίσης ήταν αργυρός ολυμπιονίκης το 2012.

## Βιογραφικό
Ο Ντάβιντ Στορλ γεννήθηκε στις 27 Ιουνίου 1990 στο Ρόχλιτς, στη Γερμανία. Αρχικά ασχολήθηκε με το δέκαθλο όμως μετά το θάνατο του προπονητή του το 2006 ασχολήθηκε αποκλειστικά με τη σφαιροβολία και το δίσκο.

Το 2007 ήταν πρώτος, στη σφαιροβολία, στο Παγκόσμιο Πρωτάθλημα Νέων κάτω των 18 ετών (World Youth Championships in Athletics). Την επόμενη χρονιά ήταν και πάλι πρώτος, στο Παγκόσμιο Πρωτάθλημα Νέων κάτω των 20 ετών (IAAF World U20 Championships in Athletics).

Το 2009 ήταν ο πρώτος σφαιροβόλος στην κατηγορία των νέων κάτω των 20 ετών, που πέρασε τα 22μ., πετυχαίνοντας δύο φορές ρεκόρ, στο Μάνχαϊμ, στην κατηγορία αυτή (πρώτα έριξε 22μ. και 18 εκ. και στη συνέχεια 22μ. και 34 εκ.). Την ίδια χρονιά ήταν και πρωταθλητής Ευρώπης σ’ αυτή την κατηγορία.

Το 2011 κέρδισε το χρυσό μετάλλιο στο Πανευρωπαϊκό Πρωτάθλημα κάτω των 23 ετών, που διεξήχθη στην Οστράβα. Την ίδια χρονιά κέρδισε τα πρώτα του μετάλλια στη σφαιροβολία στους άνδρες: ήταν πρώτος στο Παγκόσμιο Πρωτάθλημα Ανοιχτού Στίβου, στο Νταεγού (21μ. και 78 εκ.) και δεύτερος στο Πανευρωπαϊκό Πρωτάθλημα Κλειστού Στίβου, στο Παρίσι (20μ. και 75 εκ.). 

Το 2012, στο Ελσίνκι, ήταν πρωταθλητής Ευρώπης στον ανοιχτό στίβο, με βολή στα 21μ. και 58 εκ., και δεύτερος στο Παγκόσμιο Πρωτάθλημα Κλειστού Στίβου, στην Κωνσταντινούπολη, με βολή στα 21μ. και 88 εκ. Επίσης κέρδισε το ασημένιο μετάλλιο στους Ολυμπιακούς Αγώνες του Λονδίνου, ρίχνοντας 21μ. και 86 εκ.

Το 2013 κέρδισε το χρυσό μετάλλιο, στο Παγκόσμιο Πρωτάθλημα Ανοιχτού Στίβου, στη Μόσχα, με βολή στα 21μ. και 73 εκ. Την επόμενη χρονιά κέρδισε το χρυσό μετάλλιο, στο Πανευρωπαϊκό Πρωτάθλημα Ανοιχτού Στίβου, στη Ζυρίχη, με βολή στα 21μ. και 41 εκ. και ήταν δεύτερος στο Παγκόσμιο Πρωτάθλημα Κλειστού Στίβου, στο Σόποτ.

Το 2015 ήταν και πάλι πρώτος στον κλειστό στίβο, αυτή τη φορά στο Πανευρωπαϊκό Πρωτάθλημα στην Πράγα. Την ίδια χρονιά κέρδισε και το ασημένιο μετάλλιο, στο Παγκόσμιο Πρωτάθλημα Ανοιχτού Στίβου, στο Πεκίνο.
 
Το 2016 ήταν πρωταθλητής Ευρώπης στον ανοιχτό στίβο στο Άμστερνταμ, με βολή 21μ. και 31 εκ. ενώ την επόμενη χρονιά ήταν τρίτος στο Πανευρωπαϊκό Πρωτάθλημα Κλειστού Στίβου, που διεξήχθη στο Βελιγράδι. 

Το 2018 κέρδισε το ασημένιο μετάλλιο στο Παγκόσμιο Πρωτάθλημα Κλειστού Στίβου, στο Μπέρμιγχαμ και το χάλκινο μετάλλιο στο Πανευρωπαϊκό Πρωτάθλημα στο Βερολίνο.

## Παραπομπές


## Εξωτερικοί σύνδεσμοι

* David Storl, προφίλ στον ιστότοπο της IAAF.

Κατηγορία:Γερμανοί αθλητές του στίβου
Κατηγορία:Σφαιροβόλοι
Κατηγορία:Γερμανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αργυροί Ολυμπιονίκες του στίβου
Μαχένγκε (Ουλάνγκα)

Το Αστικό Τμήμα **Μαχένγκε** (Αγγλικά *Mahenge Urban Ward*, Σουαχίλι *Mahenge mji*), βρίσκεται στους πρόποδες του υψώματος των Ορέων Μαχένγκε, 50 χιλιόμετρα νοτιοανατολικά των Ουντζούνγκουα Ορέων *(Udzungwa Mountains)* στην Περιοχή Ουλάνγκα (*Ulanga District*) της Περιφέρειας Μορογκόρο (*Morogoro Region*).

Κατά την απογραφή του 2012, το Αστικό Τμήμα Μαχένγκε (*Mahenge*) είχε 9.523 κατοίκους.

Στο Μαχένγκε *(Mahenge)* υπάρχουν νοσοκομείο, αγορά και δημοτικά σχολεία.

Η κύρια οικονομική δραστηριότητα των κατοίκων είναι η γεωργία. Οι κύριες καλλιέργειες είναι αραβόσιτος, ρύζι και φασόλια.

Η εποχή με τις ζέστες, είναι από τον Οκτώβριο έως τον Φεβρουάριο, η περίοδος των βροχών από το Μάρτιο έως το Μάιο και η ξηρή περίοδος από τον Ιούνιο έως τον Οκτώβριο.

Με την ίδια ονομασία (Μαχένγκε), υπάρχει επίσης και ένα Αγροτικό Τμήμα στην Περιοχή Κιλόλο. 

## Ιστορία
thumb|350px|left|Η «Μάχη στο Μαχένγκε», πίνακας του ''Friedrich Wilhelm Kuhnert'' (1905).
Κατά την εποχή της δουλείας, το Μαχένγκε έγινε γνωστό ως η γενέτειρα πολλών κυνηγών σκλάβων.

Το 1897 ιδρύθηκε μια Καθολική Αποστολή Καπουτσίνων και σήμερα εκεί είναι η Σχολή των Φραγκισκανών *Kasita*. Η μητρόπολη του Μαχένγκε ιδρύθηκε στις 21 Απριλίου του 1964 και υπάγεται στην Αρχιεπισκοπή του Νταρ ες Σαλαάμ. Το 60% του πληθυσμού είναι στο θρήσκευμα Καθολικοί.

Στην πόλη Μαχένγκε (*Mahenge*), τα στρατεύματα του Βελγικού Κογκό υπό την ηγεσία του Βέλγου αντισυνταγματάρχη *Armand Huyghe*, κέρδισαν το 1917 μια αποφασιστική νίκη επί των *Askaris* του Γερμανικού στρατού της Ανατολικής Αφρικής.

Το 1919, ιδρύθηκε το Μαχένγκε ως η πρωτεύουσα της Γερμανικής Ανατολικής Αφρικής, προτού αυτή μεταφερθεί στο Νταρ ες Σαλαάμ, όταν οι Βρετανοί απέκτησαν τον έλεγχο της χώρας από τους Γερμανούς.

Το 1935, απεβίωσε εδώ ο *Theodor von Hassel* πρώην Γερμανός αξιωματικός κατά την εποχή του Α΄ Παγκοσμίου Πολέμου.

## Έδαφος - χλωρίδα
Είναι μια περιοχή πολύ πλούσια σε κρατήρες λιμνών αρχαίου κιμπερλίτη ο οποίος αποφέρει πολλά Παλαιογενή απολιθώματα. Πολλές νέες ανακαλύψεις έχουν γίνει εκεί. Βρίσκεται νοτιοανατολικά της πόλης Σινγκίντα (*Singida*) στις δασικές εκτάσεις *miombo*.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο
* Περιοχή Ουλάνγκα
* Μαχένγκε (Κιλόλο)

## Σημειώσεις

;Παραπομπές σημειώσεων


## Υποσημειώσεις

;Παραπομπές σημειώσεων


## Εξωτερικοί σύνδεσμοι
* http://mahengediocese.blogspot.com.es
* https://web.archive.org/web/20160807005544/http://www.masanka.ch/kasita.html
*  

## Παραπομπές


Κατηγορία:Τμήματα της Τανζανίας
Κιέλτσε

To **Κίελτσε** (πολωνικά: *Kielce*) είναι πόλη στην νότια κεντρική Πολωνία, πρωτεύουσα του βοϊβοδάτου Σβιετοκρίσκιε. Τον Ιούνιο του 2019 είχε 195.774 κατοίκους. Η πόλη είναι κτισμένη στο κέντρο των ορών Σβιετοκρίσκιε (όρη του Αγίου Σταυρού), στο βόρειο τμήμα της ιστορικής πολωνικής επαρχίας της Ελάσσονος Πολωνίας.

Οι απαρχές της πόλης είναι άγνωστες, αλλά θεωρείται ότι τον 11ο αιώνα υπήρχε ήδη ένας εμπορικός οικισμός, κοντά σε οχυρωμένο οικισμό. Η πρώτη εκκλησία στο Κίελτσε ανεγέρθη τον 10ο αιώνα. Στο τέλος του 11ου ή στις αρχές του 12ου αιώνα, η περιοχή πέρασε στην κατοχή των επισκόπων της Κρακοβίας, και αργότερα οχυρώθηκε. Το Κίελτσε έλαβε δικαιώματα του Μαγδεμβούργου το 1364. Το 16ο αιώνα κατασκευάστηκε στην πλατεία της αγοράς το δημαρχείο. Τον 16ο και τον 17ο αιώνα, αυξήθηκε η εξόρυξη σιδήρου και άλλων μετάλλων στα χωριά γύρω από το Κίελτσε, με αποτέλεσμα την ανάπτυξη της πόλης. Το 1637-1642 κατασκευάστηκε από τον επίσκοπο Κρακοβίας ανάκτορο στο Κίελτσε. Η περίοδος ευημερίας της πόλης σταμάτησε το 1655, με την σουηδική εισβολή, όταν οι Σουηδοί έκαψαν την πόλη. Το Κίελτσε οικοδομήθηκε ξανά το 18ο αιώνα. Στο τέλος του 18ου αιώνα άρχισε η εξόρυξη ασβεστόλιθου.

Μετά τον τρίτο διαμελισμό της Πολωνίας, το Κίελτσε πέρασε στην κατοχή της Αυστριακής Αυτοκρατορίας. Μετά το 1815 πέρασε στην κατοχή της Ρωσικής Αυτοκρατορίας. Το 1816 εγκαθιδρύθηκε στην πόλη Μεταλλευτική Ακαδημία. Η πόλη συμμετείχε στη Νοεμβριανή Εξέγερση το 1830. Το 1885, η πόλη συνδέθηκε με το σιδηροδρομικό δίκτυο και βιομηχανοποιήθηκε. Μετά τον Α΄ Παγκόσμιο Πόλεμο, η πόλη βρέθηκε στη Πολωνία και ανήκε στη κεντρική βιομηχανική περιοχή. Κατά τη διάρκεια του Β΄ Παγκόσμιου Πόλεμου, οι Γερμανοί δημιούργησαν στην πόλη γκέτο, όπου ζούσαν περίπου 27.000 Εβραίοι, μέχρι που στάλθηκαν στο στρατόπεδο εξόντωσης Τρεμπλίνκα τον Αύγουστο του 1942. Μετά τον Β΄ παγκόσμιο πόλεμο, η ανάπτυξη της πόλης συνεχίστηκε και παρέμεινε επαρχιακή πρωτεύουσα. Το 1965 ιδρύθηκε στην πόλη το Πολυτεχνείο του Κίελτσε και το 1969 το πανεπιστήμιο Γιαν Κοτσανόβσκι.

## Παραπομπές


## Εξωτερικοί σύνδεσμοι

* Επίσημη ιστοσελίδα 

κατηγορία:Πόλεις της Πολωνίας
Κατηγορία:Πόλεις του Βοεβοδάτου Τιμίου Σταυρού
Κατηγορία:Βοεβοδάτο Σαντόμιες
Ευάγγελος Φωτιάδης

Ο **Ευάγγελος Φωτιάδης** (1909-1973) ήταν φιλόλογος και ιστορικός.

## Βίος
Ο Ευάγγελος Φωτιάδης γεννήθηκε στα Τρίκαλα της Θεσσαλίας τον Φεβρουάριο του 1909. Το 1926 εισήχθη στη Φιλοσοφική Σχολή του Πανεπιστημίου Αθηνών. Παράλληλα εργαζόταν ως υπάλληλος στο  αναγνωστήριο της Εθνικής Βιβλιοθήκης της Ελλάδος στο οποίο αργότερα έγινε επόπτης. Το 1954 μέχρι το 1964 έγινε Γενικός Διευθυντής της Εθνικής Βιβλιοθήκης και παράλληλα δίδασκε ιστορικά μαθήματα σε Στρατιωτικές Σχολές. Πραγματοποίησε δεκάδες ομιλίες από το Εθνικό Ίδρυμα Ραδιοφωνίας και την Εταιρεία Φίλων του Λαού. Στη διάρκεια της Χούντας των Συνταγματαρχών διορίστηκε Γενικός Διευθυντής του Εθνικού Θεάτρου και μέλος της Συμβουλευτικής Επιτροπής. Πέθανε στις 8 Αυγούστου 1973.

## Εργογραφία
*Περί των Ελληνικών επιστολών του Ιωάννου Καποδίστρια, Ελληνικά, 4 (1931), σελ. 249-256
*Παύλος Καρολίδης, Ελληνικά, 4 (1931), σελ.291-300
*Τουρκόφωνα ελληνικά βιβλία, Ελληνικά, 4 (1931), σελ.493-495
*Από τον Αλκίφρονα, Ημερολόγιον Μεγάλης Ελλάδος, 1932, σελ. 485-488
*Κωνσταντίνος Ασώπιος, Γενική Ελληνική Βιβλιογραφία, 2 (1935), σελ.104-109
*Βαλέριος Μέξας, Το Νέον Κράτος,2 (1938), σελ. 133-134
*Δημοσθένης Ρούσσος, Γενική Ελληνική Βιβλιογραφία,5 (1947), σελ.11-13
*Ελληνικά, Σειρά πρώτη, εν Αθήναις 1950(επιφυλλίδες και άρθρα)
*Η ενότης των Ελλήνων, εκδ.Γενικό Επιτελείον Στρατού,διεύθυσνη τύπου,Αθήναι,1950
*Διονύσιος Πύρρος ο Θετταλός, Ακτίνες, 15 (1952), σελ. 209-217
*Η λογία παράδοσις ως παράγων του Εικοσίενα, Ακτίνες, 16 (1953), σελ. 205-224
*Κωνσταντίνου Παλαιολόγου καθοσίωσις, Ακτίνες, 16 (1953), σελ. 309-314
*Πρόδρομος της 28ης Οκτωβρίου, Ακτίνες, 1953, σελ. 491-495
*Περί τους Τρεις Ιεράρχας, Ακτίνες, Απρίλιος 1954
*Δημήτριος Βερναρδάκης, και Karl Krumbacher, Πλάτων, 7 1955,σελ 328-334
*Τα ελευθέρια-λόγος εις την 25η Μαρτίου, εν Αθήναις, 1960
*Δημήτριος Σίμου Μπαλάνος,Μνημόσυνοι λόγοι, εν Αθήναις, 1960
*Σπυρίδων Λάμπρος (ομιλία εις μνημόσυνον),εν Αθήναις 1961

## Παραπομπές


## Πηγές
*Νικόλαος Τωμαδάκης, «Νεκρολογίαι: Ευάγγελος Π Φωτιάδης (1909-1973)», Αθηνά, 75 (1974-1975),σελ.380-382

Κατηγορία:Έλληνες φιλόλογοι
Γεργκ Μπέμε

Ο **Γεργκ Μπέμε** (γεννημένος στις 22 Ιανουαρίου 1974 στο Χοενμέλσεν) είναι Γερμανός πρώην ποδοσφαιριστής, του οποίου η τελευταία θητεία ήταν ως προπονητής για λογαριασμό της Ενεργκί Κότμπους.

## Καριέρα
Ως επαγγελματίας αγωνίστηκε για λογαριασμό των Καρλ Τσάις Ιένα, ΦΚ Νυρεμβέργη, Άιντραχτ Φραγκφούρτης, Μόναχο 1860, Αρμίνια Μπίλεφελντ, ΦΚ Σάλκε 04 και Μπορούσια Μενχενγκλάντμπαχ. Σε συλλογικό επίπεδο κατέκτησε δύο φορές το τρόπαιο του Κυπέλλου Γερμανίας με τα χρώματα της ΦΚ Σάλκε 04. Όντας ελεύθερος συμβολαίου από την Μενχεγκλάντμπαχ το Μάιο του 2006, ο Μπέμε υπέγραψε συμβόλαιο συνεργασίας διάρκειας δώδεκα μηνών (το οποίο βασιζόταν κυρίως σε ρήτρα πληρωμής ανά συμμετοχή) με την πρώην ομάδα του, Αρμίνια Μπίλεφελντ, προ της έναρξης της σεζόν 2006–07. Παρέμεινε αγωνιζόμενος με τα χρώματα της Μπίλεφελντ για δύο σεζόν, προτού αποσυρθεί από την ενεργό δράση το 2008.

## Διεθνής Καριέρα
Με την Εθνική Γερμανίας, ο Μπέμε σημείωσε συνολικά 10 διεθνείς συμμετοχές, στην διάρκεια των οποίων και πέτυχε συνολικά ένα τέρμα, μεταξύ του 2001 και του 2003. Συμμετείχε στο Παγκόσμιο Κύπελλο του 2002, όπου η Γερμανία τερμάτισε ως φιναλίστ της διοργάνωσης. Οι κύριοι λόγοι της κλήσης του στην αποστολή της ομάδας ήταν οι πολύ καλές του ικανότητες με το αριστερό του πόδι, καθώς και η ικανότητά του στην εκτέλεση των στημένων φάσεων.

## Προπονητική Καριέρα
Ο Μπέμε διετέλεσε προπονητής της Χέρφορντ από τις 3 Μαΐου 2012 έως τις 5 Ιουνίου 2012. Ο Μπέμε πέτυχε μόλις δύο νίκες όντας στην τεχνική ηγεσία της Χέρφορντ. Ο Μπέμε ανέλαβε καθήκοντα βοηθού προπονητή στην Ενεργκί Κότμπους στις 22 Ιανουαρίου 2014. Ο Μπέμε προβιβάστηκε σε πρώτος προπονητής της Ενεργκί Κότμπους μετά την απόλυση του προκατόχου του, Στέφαν Σμιτ, στις 24 Φεβρουαρίου 2014. Η πρώτη αναμέτρηση του Μπέμε ως πρώτου προπονητή της ομάδας ήταν μια νίκη με σκορ 1–0 επί της ΦΚ Καϊζερσλάουτερν στις 28 Φεβρουαρίου 2014. Ο Μπέμε απομακρύνθηκε από την τεχνική ηγεσία της ομάδας, μετά τον υποβιβασμό της. Προσωρινός αντικαταστάτης του ήταν ο Ρενέ Ρίντλεβιτς για την τελευταία αναμέτρηση της σεζόν, ενώ μόνιμος αντικαταστάτης του ήταν ο Στέφαν Κρέμερ. Ολοκλήρωσε την παρουσία του στην ομάδα με απολογισμό τριών νικών, δύο ισοπαλιών και έξι ηττών.

## Στατιστικά ως προπονητής

## Παραπομπές


## Εξωτερικοί σύνδεσμοι
* 

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Καρλ Τσάις Ιένα
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Προπονητές ποδοσφαίρου 2. Μπουντεσλίγκα
Κατηγορία:Προπονητές ποδοσφαίρου ΦΚ Ενεργκί Κότμπους
Γεώργιος Σπυριδάκης

Ο **Γεώργιος Σπυριδάκης** (1906-1975) ήταν καθηγητής πανεπιστημίου και λαογράφος.

## Βίος
Ο **Γεώργιος Σπυριδάκης** γεννήθηκε στις 17 Δεκμβρίου του  1906 στο Κατσιδώνι Σητείας Κρήτης. Μετά την ολοκλήρωση των γυμνασιακών σπουδών στο Γυμνάσιο Σητείας το 1926 εισήχθηκε στη Φιλοσοφική Σχολή Αθηνών. Αποφοίτησε το 1931 και το 1939 ανακηρύχθηκε διδάκτωρ με διατριβή *Ο αριθμός τεσσεράκοντα παρά τοις βυζαντινοίς και τοις νεοτέροις Έλλησι*. Από το 1933 έως το 1935 εργάσθηκε Βοηθός του Γεώργιου Αναγνωστόπουλου στο Σπουδαστήριο Γλωσσολογίας του Πανεπιστημίου Αθηνών, ενω στη συνέχεια διορίστηκε καθηγητής Μεσης στο Πρακτικό Λύκειο Χανίων. Το 1940 έλαβε υποτροφία από το ίδρυμα Alexander von Humboldt Stiftung και μετέβη στη Βιέννη αλλά η κήρυξη του πολέμου ανέβαλε τις σπουδές του. Στο διάστημα 1937-1943 εργάσθηκε ως συντάκτης του Μεσαιωνικού Αρχείου της Ακαδημίας Αθηνών, ενώ μετά μετατάχθηκε στην θέση συντάκτη του Λαογραφικού Αρχείου της Ακαδημίας Αθηνών, όπου υπηρέτησε ως το 1955. Το 1952 εξελέγη υφηγητής του Δημοσίου,Ιδιωτικού βίου και του Πολιτισμού των Βυζαντινών στη Φιλοσοφική Σχολή Αθηνών. Το 1955 εξελέγη διευθυντής του Λαογραφικού Αρχείου μέχρι το 1969. Το 1964 εξελέγη καθηγητής στην έκτακτη έδρα της Λαογραφίας της Φιλοσοφικής Αθηνών μέχρι το 1972. Ίδρυσε Σπουδαστήριο Λαογραφίας στη Φιλοσοφική Σχολή Αθηνών στο οποίο προσάρτησε και μικρό Λαογραφικό Μουσείο. Στη διάρκεια της Χούντας των Συνταγματαρχών αρνήθηκε να διοριστεί υφυπουργός παιδείας. Πέθανε στις 29 Ιουνίου 1975 

## Παραπομπές


## Πηγές
*Στέφανος Ήμελλος, «Νεκρολογίαι: Γεώργιος Κ. Σπυριδάκης (1906-1975)», Αθηνά, 75 (1974-1975),σελ.387-390
*Νικόλαος Τωμαδάκης,  «Νεκρολογίαι: Γεώργιος Κ. Σπυριδάκης (1906-1975)», Επιστημονική Επετηρις Εταιρείας Βυζαντινών Σπουδών, τομ.41(1974), σελ.451-454
*Δημήτριος Λουκάτος,«Νεκρολογίαι: Γεώργιος Κ. Σπυριδάκης (1906-1975)»,Λαογραφία, τομ.30(1975),σελ.392-394 

Κατηγορία:Έλληνες λαογράφοι
Δημήτρης Περρίκος

Ο **Δημήτρης Περρίκος** είναι Έλληνας χημικός. Γεννήθηκε το Δεκέμβριο του 1935 στον Πειραιά, και εργάζεται στον Οργανισμό Ηνωμένων Εθνών από το 1975. Ήταν ο δεύτερος Πρόεδρος της Επιτροπής Ελέγχου, Επαλήθευσης και Επιθεώρησης των Ηνωμένων Εθνών (UNMOVIC), διαδεχόμενος τον Δρ. Χανς Μπλιξ τον Ιούνιο του 2003. Διετέλεσε πρόεδρος της επιτροπής έως τη διάλυση της το 2007. Είναι γιός του αξιωματικού της Ελληνικής Πολεμικής Αεροπορίας και Αντιστασιακού Κώστα Περρίκου, ιδρυτή της Πανελληνίου Ενώσεως Αγωνιζομένων Νέων (ΠΕΑΝ).

## Παραπομπές


Κατηγορία:Έλληνες χημικοί
Σαιντ-Ετιέν-ντυ-Ρουβραί

Το **Σαιντ-Ετιέν-ντυ-Ρουβραί** (, ) είναι γαλλική κοινότητα στον νομό της Σεν-Μαριτίμ, στη διοικητική περιοχή της Νορμανδίας.

## Γεωγραφία
### Τοποθεσία
Ευρισκόμενη δίπλα στο δάσος της Λοντ-Ρουβραί, η πόλη ευρίσκεται στο κέντρο της Μετροπόλ Ρουέν Νορμαντί, σε απόσταση μικρότερη των δέκα χιλιομέτρων από το κέντρο της Ρουέν.

### Συνορεύουσες κοινότητες

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Μάχη της Ρεντίνας

thumb|Το Λάβαρο των Μακεδόνων στη Μάχη της Ρεντίνας το 1821.
Η **Μάχη της Ρεντίνας** ήταν μάχη των Ελλήνων Μακεδόνων στην Επανάσταση του 1821 που διεξήχθη στα Στενά της Ρεντίνας στην Κεντρική Μακεδονία.

## Η κήρυξη της Επανάστασης στη Μακεδονία
Στις 17 Μαΐου του 1821 κηρύχτηκε επίσημα η επανάσταση στη Μακεδονία σε θρησκευτική τελετή στην οποία χοροστάτησε ο Μητροπολίτης Μαρωνείας Κωνστάντιος, στη Μονή Εσφιγμένου. Στη συνέχεια ο Κωνστάντιος ακολούθησε μαχόμενος τα στρατεύματα υπό τον Εμμανουήλ Παππά στον ισθμό του Άθω, στην Ιερισσό και στα Μαδεμοχώρια. Στη Μάχη της Ιερισσού οι Έλληνες επαναστάτες υπό τον Εμμανουήλ Παπά κατατρόπωσαν τις Οθωμανικές δυνάμεις υπό τον Γιουσούφ πασά.

## Η μάχη
Εν τω μεταξύ ο Σουλτάνος Μαχμούτ Β΄ είχε στείλει τον Σερασκέρη (βεζίρη επί των στρατιωτικών) Μεχμέτ Μπαϊράμ πασά να καταστείλει την επανάσταση στη Νότιο Ελλάδα. Ο Μεχμέτ Μπαϊράμ πασάς βρίσκονταν καθ' οδόν μεταφέροντας στρατεύματα από τη Μικρά Ασία προς τη Θράκη και τη Μακεδονία με τελικό προορισμό τη Νότιο Ελλάδα, όταν μετά από έκληση του Γιουσούφ μπέη της Θεσσαλονίκης, διατάχθηκε από τον σουλτάνο να αντιμετωπίσει τους επαναστάτες της Χαλκιδικής. Το σώμα των επαναστατών ακολούθησε δύο κατευθύνσεις: ο κύριος όγκος υπό τον Εμμανουήλ Παπά κατευθύνθηκε προς τον Πολύγυρο, ενώ ο Κωνστάντιος, επικεφαλής μικρής δύναμης απέκλεισε τα Στενά της Ρεντίνας, προκειμένου να αποκόψει την επικοινωνία του κύριου όγκου του Οθωμανικού στρατού (που κατευθυνόταν από την Ανατολή) με την Ελληνική ενδοχώρα. Στη Μάχη της Ρεντίνας που διεξήχθη στις 15 Ιουνίου, ο σερασκέρης Μεχμέτ Μπαϊράμ πασάς, επικεφαλής 20.000 πεζών και 3.000 ιππέων κατατρόπωσε το Ελληνικό επαναστατικό σώμα υπό τον Κωνστάντιο που αποτελούνταν από μερικές εκατοντάδες μαχητές. Μπροστά στην συντριπτική υπεροχή των Οθωμανών σε πλήθος και οπλισμό οι ελληνικές δυνάμεις αναγκάσθηκαν να οπισθοχωρήσουν προς τη Βόρεια Χαλκιδική. Αγωνιστές από το ελληνικό σώμα κατόρθωσαν να φτάσουν και να οχυρωθούν στα Στενά της Ποτίδαιας, όπου ανασυντάχθηκαν και επιχείρησαν επιτυχείς αντεπιθέσεις που έκαμψαν τον Μπαϊράμ Πασά.

## Σημασία της μάχης και οθωμανικά αντίποινα
Η έκβαση της μάχης ήταν αρνητική για τους Έλληνες όμως η σημασία της ήταν μεγάλη διότι καθυστέρησε τους Οθωμανούς να αναλάβουν δράση στη Νότιο Ελλάδα.

Μετά τη μάχη το μένος των Τούρκων ξέσπασε στον άμαχο πληθυσμό της περιοχής, τον οποίο σφαγίασαν ενώ κατέκαψαν και 42 τότε οικισμούς.

## Διαβάστε επίσης
*Κάστρο της Ρεντίνας
*Στενά της Ρεντίνας
*Μάχη της Θεσσαλονίκης (1821)
*Εμμανουήλ Παππάς
*Σταμάτιος Κάψας

## Πηγές
* ΣΥΛΕΟΣ ΠΕΔΙΟΝ-Η ΕΠΑΝΑΣΤΑΣΗ ΤΟΥ 1821: Η Προπαρασκευή του αγώνα
* Μνήμη «Μάχης της Ρεντίνας» - 2ο Δημοτικό Σχολείο Σταυρού

Ρεντινα
Ρεντινα
Μάχη του Ουνρίκε

Η **Μάχη του Ουνρίκε** ήταν μάχη που πραγματοποιήθηκε στις 25 Ιουλίου 1139 ως μέρος της Πορτογαλικής Ανάκτησης της Ιβηρικής Χερσονήσου. Στην μάχη αυτή νίκησε ο πορτογαλικός στρατός με ηγέτη τον Αλφόνσο Α΄ της Πορτογαλίας ενάντια στον μαυριτανικό στρατό του Αλί ιμπν Γιουσούφ.

Κατηγορία:Ιστορία της Πορτογαλίας
Πέτρος Ιακώβου

Ο **Πέτρος Ιακώβου** (1890 - 26 Ιουλίου 1963), του Ιακώβ, ήταν Έλληνας δικηγόρος και πολιτικός. Διετέλεσε βουλευτής Σερρών.

## Βιογραφία
Γεννήθηκε το 1890 και σπούδασε νομικά.

Εξελέγη για πρώτη φορά βουλευτής Σερρών με το κόμμα των Φιλελευθέρων το 1920, για να επανεκλεγεί το 1935 , το 1936 με τη Γενική Λαϊκή Ριζοσπαστική Ένωση
  και το 1946 με την Ενωμένη Παράταξη Εθνικοφρόνων λαμβάνοντας 9.313 ψήφους.

Απεβίωσε σε ηλικία 73 ετών τον Ιούλιο του 1963.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με το Λαϊκό Κόμμα
Αρχέλαος Ιακωβίδης

Ο **Αρχέλαος Ιακωβίδης** (1936 - 1997), του Γεωργίου, ήταν Έλληνας γεωπόνος και πολιτικός. Υπηρέτησε ως βουλευτής στην εκλογική περιφέρεια Ημαθίας.

## Βιογραφία
Γεννήθηκε το 1936 στα Σέρβια Κοζάνης. 

Σπούδασε γεωπονικές επιστήμες και εργάστηκε ως γεωπόνος.

Στις εκλογές του 1974 πολιτεύτηκε για πρώτη φορά και εξελέγη βουλευτής Ημαθίας με 5.822 ψήφους, με τη Νέα Δημοκρατία. Επανεξελέγη βουλευτής Ημαθίας το 1977 και υπηρέτησε ως το 1981.

Σκοτώθηκε σε ηλικία 61 ετών σε τροχαίο δυστύχημα που συνέβη στις 23 Ιουνίου 1997, όταν το όχημα που οδηγούσε ο ίδιος ξέφυγε από τον δρόμο και ανατράπηκε στο 59ο χιλιόμετρο της εθνικής οδού Θεσσαλονίκης-Βέροιας. 

## Παραπομπές


## Πηγές
* 

Κατηγορία:Βουλευτές Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες γεωπόνοι
Μάχη του Μπράιτενφελντ (1631)

Η **Μάχη του Μπράιτενφελντ** (ή Πρώτη Μάχη του Μπράιτενφελντ προς διάκρισιν από την δεύτερη του 1642) ήταν μάχη που έγινε στις 17 Σεπτεμβρίου 1631 στα πλαίσια του Τριακονταετούς Πολέμου, μεταξύ των προτεσταντικών κρατών της Σουηδίας και Σαξονίας αφ’ ενός (41.000 άντρες), και της Καθολικής Ένωσης, της συμμαχίας δηλαδή των Καθολικών ηγεμόνων της Αγίας Ρωμαϊκής Αυτοκρατορίας αφ' ετέρου (35.000 άντρες). Τα προτεσταντικά στρατεύματα, με ηγέτη τον βασιλιά της Σουηδίας Γουσταύο Β΄ Αδόλφο, νίκησαν τα καθολικά υπό την διοίκησιν του Γιόχαν Τσερκλάες φον Τίλλυ στο Breitenfeld, οκτώ περίπου χιλιόμετρα βορειοδυτικά της Λειψίας. Ήταν η πρώτη σημαντική νίκη των προτεσταντών στον ευρωπαϊκό αυτό πόλεμο και η πρώτη ήττα του Τίλλυ. Οι ανανεώσεις, οι επινοήσεις και η τακτική του Γουσταύου Αδόλφου τον ανέδειξαν μεγάλο στρατηγό και ηγέτη της προτεσταντικής κίνησης, και η νίκη του αυτή στάθηκε η απαρχή της ανόδου της Σουηδίας σε ηγέτιδα θέση στην Ευρώπη. 

## Παραπομπές


## Εξωτερικοί σύνδεσμοι
* 

Κατηγορία:Τριακονταετής Πόλεμος
Μ
Μ
I (συγκρότημα)

Οι **I** είναι νορβηγικό heavy metal συγκρότημα που αποτελείται από τον κιθαρίστα Abbath, τον ντραμερ Armagedda, τον μπασίστα King ov Hell και τον κιθαρίστα Ice Dale.

## Ιστορία

Το black metal συγκρότημα Immortal διαλύθηκε το 2003 για διάφορους λόγους. Το 2005 τα αυθεντικά μέλη, Abbath, Demonaz και Armagedda άρχισαν να δουλεύουν στο πρότζεκτ "**I**". Μαζί με τους King ov Hell (ως MC King) και τον Άρβε Ίσνταλ (ως Ice Dale) έπαιξαν την πρώτη -και μοναδική- συναυλία τους στο φεστιβάλ *Hole in the Sky* στις 26 Αυγούστου του 2006. Το πρώτο τους άλμπουμ, *Between Two Worlds*, κυκλοφόρησε στις 3 Νοεμβρίου του ίδιου έτους. Ο Abbath δήλωσε το 2007 ότι το συγκρότημα εργαζόταν σε νέο υλικό, ωστόσο σε συνέντευξη το 2016 γνωστοποίησε ότι το θεωρεί απίθανο να συνεχίσουν οι **I**.

### Ύφος

Ο ήχος των **I** χαρακτηρίζεται από καθαρά heavy metal μουσική, με τα black metal φωνητικά του Abbath. Είναι επηρεασμένοι σε μεγάλο βαθμό από το συγκρότημα Bathory.

## Δισκογραφία

* *[[Between Two Worlds (άλμπουμ, I)|Between Two Worlds]]* (2006)

## Μέλη

* Abbath Doom Occulta - φωνητικά, κιθάρα
* Armagedda - ντραμς
* MC King - μπάσο
* Ice Dale - κιθάρα

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Νορβηγικά black metal συγκροτήματα
Κατηγορία:Νορβηγικά thrash metal συγκροτήματα
Κατηγορία:Νορβηγικά heavy metal συγκροτήματα
Πριοναίλουρος

Ο **Πριοναίλουρος** (*Prionailurus*), είναι ένα γένος, που αποτελείται από 4 είδη αγριόγατας, που απαντώνται στην Ασία.Είναι συνήθως δασόβια ζώα.Τα περισσότερα, είναι σε θέση να κολυμπούν με μεγάλη ταχύτητα, καθιστώντας τα, έτσι, ημιυδρόβια ζώα.Τα είδη του γένους Πριοναίλουρος, τρέφονται κυρίως με υδρόβιους οργανισμούς, όπως ψάρια.

## Ταξινόμηση

Το όνομα *Πριοναίλουρος*, προτάθηκε για πρώτη φορά από τον Ρώσο εξερευνητή και φυσιοδίφη, Νικολάι Σεβέρτζωφ (*Nikolai Severtzov*, 1827 - 1885), το 1858, ως επιστημονική ονομασία για ένα αιλουροειδές, που ζει στην τροπική Ασία, την Λεοπαρδογαλή - *Felis pardachrous* κατά τον Μπράιν Χιούτον Χόντγκσον (*Brian Houghton Hodgson*).Επίσης, ο Σεβέρτζωφ, κατέταξε και άλλα είδη του γένους αυτού.

Το γένος, αναγνωρίστηκε από τον Βρετανό ζωολόγο Ρέτζιναλντ Ίνες Ρόκοκ (*Reginald Innes Rocock*), το 1917.Το 1939, κατέγραψε το γένος, με βάση διάφορα δέρματα και κρανία, σε σύγκριση με αντίστοιχα του γένους Αίλουρος (*Felis*).Τα είδη του γένους Πριοναίλουρος, έχουν κηλίδες στο σώμα τους, με λογχοειδείς βούλες ή μερικές φορές κάθετες ρίγες.Τα κρανία τους, είναι μικρότερα και λιγότερο «θολωτά», ενώ αρκετές είναι οι διαφορές όσον αφορά το πρόσωπο, τα δόντια και τα αυτιά.

## Είδη
thumb|left|200px|Ο χάρτης κατανομής του γένους ''Πριοναίλουρος''

Το γένος Πριοναίλουρος, έχει 4 είδη:

* Prionailurus bengalensis - Λεοπαρδογαλή
* Prionailurus rubiginosus - Ερυθρόστικτος αγριόγατος
* Prionailurus vivverinus - Αγριόγατος ψαράς
* Prionailurus planiceps - Πλατυκέφαλος αγριόγατος

Η μοριακή ανάλυση των πληθυσμών της Λεοπαρδογαλής στην Κορέα, στην Κίνα, στη Σιβηρία, στην Ταϊβάν και στους πληθυσμούς της Νοτιοανατολικής Ασίας, δείχνει μια διάκριση.Εάν, οι γενετικές έρευνες, δείξουν μια συγκεκριμένη διάκριση, τότε το υποείδος *P. b. euptilurus*, μπορεί να θεωρηθεί ως ξεχωριστό υποείδος.Ο Αγριόγατος του Ιριομότε (*P. b. iriomotensis*), έχει προταθεί ως ξεχωριστό είδος, αλλά θεωρείται υποείδος της Λεοπαρδογαλής.

Κατηγορία:Αιλουροειδή
Κατηγορία:Αιλουρίδες
Μαρία Μπόσκου

Η **Μαρία Μπόσκου** (γεννήθηκε το 1963), του Σπυρίδωνα, είναι  Ελληνίδα λογίστρια. Εξελέγη βουλευτής του ΚΚΕ στην Ημαθία το 1996 για την τετραετία μέχρι το 2000. Είναι η πρώτη γυναίκα που εξελέγη βουλευτής στην Ημαθία.

## Βιογραφικό
Γεννήθηκε στη Νάουσα και σπούδασε στο ΑΠΘ. Δραστηριοποιήθηκε συνδικαλιστικά σε σωματεία και στο Εργατικό Κέντρο της γενέτειράς της, στο οποίο ήταν αντιπρόεδρος.

Έγινε μέλος της Ν.Ε. και της Επιτροπής Κεντρικής Μακεδονίας του ΚΚΕ.

Στις εκλογές του 1996 εξελέγη βουλευτής Ημαθίας με το ΚΚΕ. Δύο χρόνια νωρίτερα, στις Ευρωεκλογές του 1994, ήταν υποψήφια ευρωβουλευτής.

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Ημαθίας
Κατηγορία:Έλληνες κομμουνιστές
Θύελλα Δρομολαξιάς

Το **Αθλητικό Σωματείο Θύελλα Δρομολαξιάς** είναι κυπριακός αθλητικός σύλλογος με έδρα τη Δρομολαξιά. Ιδρύθηκε το 1959. Το σωματείο διατηρεί ποδοσφαιρική ομάδα και παλαιότερα ομάδα ποδοσφαίρου σάλας η οποία πλέον είναι ανενεργά.

Η έδρα του ποδοσφαιρικού τμήματος βρίσκεται στο Κοινοτικό Στάδιο στην Δρομολαξιά Λάρνακας, στην Kύπρο. 

## Ιστορία
Η ποδοσφαιρική ομάδα του σωματείου συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 2006 κατέκτησε το Κύπελλο Κυπελλούχων ΣΤΟΚ. Ακολούθως, συμμετείχε στο πρωτάθλημα ένταξης ΣΤΟΚ, μέσα από το οποίο εξασφάλισε τη συμμετοχή της στο πρωτάθλημα Δ΄ κατηγορία ποδοσφαίρου ανδρών Κύπρου 2006-07. Μετά την 10η αγωνιστική αποχώρησε λόγω οικονομικών προβλημάτων. Η ομάδα επαναδραστηριοποιήθηκε το 2023 και συνεχίζει στις διοργανώσεις της ΕΠΕΛ.

Το σωματείο δημιούργησε και ομάδα ποδοσφαίρου σάλας η οποία συμμετείχε στο Πρωτάθλημα Ποδοσφαίρου Σάλας Γ΄ κατηγορίας 2012-13 τερματίζοντας στην 7η θέση.

## Τίτλοι
*Κύπελλο Κυπελλούχων ΣΤΟΚ (1): 2006
*Πρωτάθλημα ΕΠΕΛ
**Πρωταθλήτρια (1): 2005
*Κύπελλο ΕΠΕΛ
**Κυπελλούχος (3): 1971, 1978, 2006

## Δείτε επίσης
*Ποδόσφαιρο στην Κύπρο

## Παραπομπές


## Εξωτερικοί σύνδεσμοι

* Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λάρνακας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1959
Κατηγορία:Κυπριακές ομάδες ποδοσφαίρου σάλας
Κατηγορία:Δρομολαξιά
Ξενοφών Στεργιάδης

Ο **Ξενοφών Στεργιάδης** (1943-), του Ιωάννη και της Ευανθίας, είναι Έλληνας δικηγόρος και πολιτικός. Υπηρέτησε ως νομάρχης το πρώτο μισό της δεκαετίας του '90.

## Βιογραφία
Γεννήθηκε στο Νέο Γυναικόκαστρο Κιλκίς στις 2 Φεβρουαρίου 1943 και οι γονείς του ήσαν πρόσφυγες από την Ανατολική Θράκη. Ο Ξενοφών Στεργιάδης σπούδασε νομικά στο ΑΠΘ. Εργάζεται σε δικό του δικηγορικό γραφείο στο Κιλκίς.

Ήταν υποψήφιος βουλευτής στην εκλογική περιφέρεια Κιλκίς με τη Νέα Δημοκρατία (της οποίας είναι στέλεχος) στις βουλευτικές εκλογές του Νοεμβρίου του 1989 και συγκέντρωσε 3.402 ψήφους.
Έχει υπηρετήσει και ως πρόεδρος του Δημοτικού Συμβουλίου Κιλκίς.

Τον Μάιο του 1990 διορίστηκε Νομάρχης Καστοριάς και υπηρέτησε εκεί ως τον Οκτώβριο του 1992, οπότε μετατέθηκε στην Πιερία.
Τον Οκτώβριο του 1992 διορίστηκε Νομάρχης Πιερίας και παρέμεινε στη νομαρχία ως την παραίτησή του, τον Μάιο του 1993. Στη διάρκεια της θητείας του, διακήρυξε την ανάγκη να συνενωθούν οι κοινότητες σε δήμους, με στόχο την αναβάθμισή τους και την απορρόφηση κεφαλαίων από την ΕΟΚ.  Ο νομάρχης παραιτήθηκε για να πολιτευτεί στο νομό Κιλκίς, στις εκλογές του 1993, με το ψηφοδέλτιο της Νέας Δημοκρατίας. 

## Παραπομπές


Κατηγορία:Νομάρχες Καστοριάς
Κατηγορία:Νομάρχες Πιερίας
Αμερικανική Εθνική Ιατρική Βιβλιοθήκη

Η **Αμερικανική Εθνική Ιατρική Βιβλιοθήκη** (**NLM**), την οποία διαχειρίζεται η ομοσπονδιακή κυβέρνηση των ΗΠΑ, αναφέρεται ως η μεγαλύτερη ιατρική βιβλιοθήκη του κόσμου  και είναι μία από τις πέντε εθνικές βιβλιοθήκες των Ηνωμένων Πολιτειών .

Βρίσκεται στη Μπεθέσντα (Bethesda, Ma.) του Μέριλαντ και είναι ινστιτούτο του National Institutes of Health (NIH). Οι συλλογές της περιλαμβάνουν περισσότερα από 7.000.000 βιβλία, περιοδικά, τεχνικές αναφορές, χειρόγραφα, μικροφίλμ, φωτογραφίες και εικόνες γύρω από ιατρικές επιστήμες και σχετικά θέματα. Περιλαμβάνουν επίσης και ορισμένα από τα παλαιότερα και σπανιότερα έργα παγκοσμίως.

Επι του παρόντος διευθυντής του NLM, από τον Απρίλιο του 2015, είναι η Μπέτσι Λ. Χάμφρεϊς , με την Πατρίσια Φλάτλεϊ Μπρέναν που θα αναλάβει ως νέα διευθύντρια τον Αύγουστο του 2016.

## Δημοσιεύσεις και πηγές πληροφόρησης
Από το 1879 η NLM δημοσίευσε το Index Medicus, μηνιαίο οδηγό άρθρων σχεδόν 5.000 επιλεγμένων περιοδικών. Το τελευταίο τεύχος του *Index Medicus* τυπώθηκε τον Δεκέμβριο του 2004. Οι πληροφορίες του παρέχονται στο ελεύθερης πρόσβασης PubMed, ανάμεσα στις δεκαπέντε εκατομμύρια αναφορές σε άρθρα του MEDLINE και περιλήψεις έως το 1960 and 1,5 εκατομμύρια αναφορές που φθάνουν έως το 1950.

Η NLM επίσης διευθύνει το Εθνικό Κέντρο Βιοτεχνολογικων Πληροφοριών (NCBI), που φιλοξενεί βιολογικές βάσεις δεδομένων, ανάμεσά τους το PubMed ελεύθερα προσβάσιμες στο Internet μέσω της μηχανής αναζήτησης Entrez.

## Τοξικολογία και περιβαλλοντική υγεία
Το Τοξικολογικό και Περιβαλλοντικό Πρόγραμμα Υγείας δημιουργήθηκε στην NLM το 1967 και αναπτύσσει βάσεις δεδομένων από την ιατρική λογοτεχνία και από φακέλους κυβερνητικών και μη κυβερνητικών οργανισμών. Το πρόγραμμα διαχειρίζεται αρκετά πληροφοριακά συστήματα άμεσης ανταπόκρισης σε χημικά ατυχήματα και δημόσιας εκπαίδευσης, όπως τα Toxicology Data Network (TOXNET), TOXMAP, Tox Town, Wireless Information System for Emergency Responders (WISER), Toxmystery και η βάση δεδομένων Household Products Database. Όλες οι παραπάνω πληροφορίες είναι διαθέσιμες ελεύθερα στο διαδίκτυο.

## Περαιτέρω αναγνωση
* 

## Παραπομπές


## Εξωτερικοί σύνδεσμοι

* 
* ''Milestones in NLM History''
* Clinical Trials, research information 
* AIDS Info , treatment and clinical trial information
* History of Medicine Division: Finding Aids, a multi-institutional discovery service
* Specialized Information Services (SIS) , minority outreach to underserved and special populations

Κατηγορία:Εθνικές βιβλιοθήκες
Κατηγορία:Επιστημονικές βιβλιοθήκες
Κατηγορία:Βιβλιοθήκες στις Η.Π.Α.
Ευστράτιος Ν. Αθανασάκος

Ο **Ευστράτιος Αθανασάκος** (1901 - 1992), του Νικολάου και της Παναγιώτας, ήταν Έλληνας αντιστασιακός και πολιτικός .

## Βιογραφία
Γεννήθηκε στην Άρνα Λακωνίας το 1901.  Σπούδασε νομικά στο Πανεπιστήμιο Αθηνών και διορίστηκε συμβολαιογράφος στην Ηγουμενίτσα.  Εξελέγη βουλευτής με την ΕΡΕ το 1956 στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το εκλογές του 1958 με την ΕΡΕ και το 1974 με τη Νέα Δημοκρατία. Στην τελευταία του εκλογή ως βουλευτή το 1974, συγκέντρωσε 7.435 ψήφους. 

Ήταν ιδρυτικό μέλος της Ενώσεως τέως Βουλευτών Ευρωβουλευτών.

Πριν πεθάνει, αναγνωρίστηκε ως αντιστασιακός (1990).

## Παραπομπές


## Πηγές
* 

Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Θεσπρωτίας
Κατηγορία:Βουλευτές Ιωαννίνων-Θεσπρωτίας
Αμφιθέα Παλαιού Φαλήρου

Η **Αμφιθέα** είναι συνοικία στο Παλαιό Φάληρο. Η περιοχή εκτείνεται από την οδό Αχιλλέως μέχρι τη λεωφόρο Συγγρού και από την οδό συνταγματάρχου Ζησιμοπούλου μέχρι την οδό Παμφυλίας. Η Αμφιθέα ονομάστηκε μάλλον έτσι λόγω της θέας που αντικρίζει κανείς σε αυτήν την περιοχή καθώς βλέπεις όλο το λεκανοπέδιο της Αττικής σε όλο του το πλάτος. Άλλες ονομασίες της περιοχής παλαιότερα ήταν Βουρλοπόταμος ή Ξηροτάγαρος. Η Αμφιθέα είναι γνωστή για τα πολυάριθμα εστιατόριά της καθώς και για το πράσινο που υπάρχει στην περιοχή κάνοντάς την να είναι ένας από τους «πνεύμονες» της Αττικής. Την περιοχή διασχίζει η λεωφόρος Αμφιθέας, η οποία έχει πάρει το όνομα της από τη συνοικία. Η λεωφόρος Αμφιθέας εκτείνεται από το ρέμα της Πικροδάφνης μέχρι την λεωφόρο Συγγρού.

## Βουρλοπόταμος
Η ονομασία Βουρλοπόταμος που είχε η συνοικία κατά τη χρονική περίοδο 1930-1960 οφείλεται στο ρέμα που διέσχιζε την περιοχή. Το ρέμα αυτό διέσχιζε την οδό Τυρταίου - Γοργοποτάμου (η ονομασία έχει προέρθει από το ρέμα) - Λ. Αμφιθέας και Αγ. Κυριακής. Το ρέμα εκβάλει στο Δέλτα Φαλήρου. Σήμερα το ρέμα δεν υπάρχει στην παλαιά μορφή καθώς πάνω σε αυτό χτίστηκαν πολυκατοικίες αλλά συνεχίζει να ρέει υπογείως.

## Πλατεία Ντάβαρη
Η πλατεία Ντάβαρη παίζει σημαντικό ρόλο στη δομή της περιοχής, καθώς είναι η είσοδος της συνοικίας από τη λεωφόρο Αμφιθέας αλλά επίσης σημαντικό είναι πως γύρω από αυτή δεσπόζει η αγορά ολόκληρης της περιοχής. Η ονομασίας της πλατείας έχει δοθεί από τον τέως δήμαρχο Παλαιού Φαλήρου Ι. Ντάβαρη.

## Σύγχρονη μορφή, μέσα μεταφοράς
Η Αμφιθέα με την πάροδο του χρόνου έχει συγχρονιστεί στις απαιτήσεις της σύγχρονης ζωής γι' αυτό μπορεί να παρατηρήσει κανείς πολυάριθμες πολυκατοικίες, σχολεία και χώρους αναψυχής. Η περιοχή έχει εύκολη πρόσβαση στα μέσα μεταφοράς, καθώς από το 2004 το τραμ διασχίζει την περιοχή, ενώ και αρκετές λεωφορειακές γραμμές περνούν από εκεί.

## Παραπομπές


Αμφιθ